ངོ་རྒོལ་འགྲེམས་སྟོན་ལུ་བརྟེན་ ས་མཚམས་ཕྱི་ཁར་སྡོད་མི་ འབྲུག་མི་ཚུ་ལུ་འཇིགས་སྣང་། – ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
Saturday , December 3 2022
ཀུན་གསལ། – རྒྱལ་ཡོངས་ཉིན་བསྟར་གསར་ཤོག།
གདོང་ཤོག།
གནས་ཚུལ།
རྩོམ་སྒྲིག།
རྒྱས་བཤད།
བསམ་འཆར།
རྩེད་རིགས།
ལམ་སྲོལ།
གསར་ཤོག་དང་དུས།
གྲོས་གནས།
བརྙན་ཐག།
ངོ་རྒོལ་འགྲེམས་སྟོན་ལུ་བརྟེན་ ས་མཚམས་ཕྱི་ཁར་སྡོད་མི་ འབྲུག་མི་ཚུ་ལུ་འཇིགས་སྣང་།
admin August 9, 2017 གནས་ཚུལ་དང་པ།, གནས་ཚུལ། Leave a comment 993 Views
༉ རྒྱ་གར་གྱི་ ས་མཚམས་ནང་ ཇི་ཇེ་ཨེམ་ཊི་ཟེར་མི་ གོར་ཁ་ཇཱན་མུག་ཏི་ མོར་ཅ་སྡེ་ཚན་གྱིས་ ཁ་ཙ་དང་ ད་རིས་ ངོ་རྒོལ་འགྲེམས་སྟོན་ འགོ་འདྲེན་འཐབ་ནི་གི་ ལས་འཆར་ཡོད་པའི་ འཐོར་གཏམ་གོ་བའི་ཤུལ་ལས་ ས་མཚམས་ཀྱི་ ཕྱི་ཁར་སྡོད་མི་ འབྲུག་མི་དག་པ་ཅིག་ ཉེན་སྲུང་གི་དོན་ལས་ སྤྱི་ཟླ་༨ པའི་ཚེས་༧ གྱི་ཕྱི་རུ་ ཕུན་ཚོགས་གླིང་ལུ་ འོང་ཡོདཔ་ཨིན་པས།
དེ་ཡང་ བཟའ་ཚང་ལ་ལོ་ཅིག་གིས་ རྒྱགས་སྐལ་དུམ་གྲ་ཅིག་དང་ གྱོན་ཆས་ཚུ་འབག་སྟེ་ ཅེ་ནིསི་ལེན་ཟེར་མི་ ས་མཚམས་ཀྱི་ སྒོ་ར་བརྒྱུད་དེ་ འབྲུག་པའི་ས་ཁོངས་ནང་ ལྷོད་ཡོདཔ་ད་ ཁོང་གིས་འབད་བ་ཅིན་ ཁོ་ཆ་ཁྱབ་ ཕུན་ཚོགས་གླིང་ལུ་ ཁོང་རའི་ ཉེ་ཚན་ནང་ ཆ་རོགས་ཚུ་གི་ཁྱིམ་ནང་ གནསཔ་བརྙ་སྟེ་ སྡོད་ནི་གི་དོན་ལུ་ འོང་ཡི་ཟེར་ཨིན་པས།
ཅེ་ནིསི་ལེན་གྱི་ས་གནས་ གམ་བཱ་ད་ར་ལུ་སྡོད་མི་ ཟླ་བ་བཟང་མོ་གིས་ སླབ་མིའི་ནང་ མོ་ ས་མཚམས་ཀྱི་ སྒོ་ར་ཁ་ལུ་ འོང་མི་དེ་ཡང་ ངོ་རྒོལ་འགྲེམས་སྟོན་འབད་ནི་ ངེས་བདེན་ཨིན་པ་ཅིན་ མོ་ར་ ཕུན་ཚོགས་གླིང་ལུ་ ཁྱིམ་སྤོ་བཤུད་འབད་ནི་སྦེ་ ལོ་རྒྱུས་དྲི་བ་འོང་ཡི་ཟེར་ཨིན་པས།
ད་རུང་ ས་ཁོངས་དེ་ནང་སྡོད་མི་ འབྲུག་མི་ཨར་ཇུན་ ཆེ་ཏི་རི་གིས་ ཉིན་གྲངས་༢ ཀྱི་རིང་ ཕུན་ཚོགས་གླིང་ལུ་ སྡོད་ནིའི་དོན་ལས་ ཐབ་ཆས་གསརཔ་དང་ ཉེར་མཁོའི་ཅ་ཆས་ཚུ་ མཁོ་སྒྲུབ་འབད་དེ་ འབག་འོང་ནུག།
ཁོ་གིས་འབད་བ་ཅིན་ ངོ་རྒོལ་འགྲེམས་སྟོན་འབད་ནི་གི་ ལོ་རྒྱུས་གོ་ཡོད་རུང་ ཏན་ཏན་ག་དེ་སྦེ་འོང་ག་ སླབ་མི་ཤེས་པས་ཟེར་ཨིན་པས།
ཨིན་རུང་ ལ་ལོ་ཅིག་གིས་འབད་བ་ཅིན་ ཚ་གྱང་ལང་དགོཔ་དང་ འདྲོག་བྱེལ་འཐབ་དགོཔ་ ག་ནི་ཡང་མེད་པའི་ཁར་ མི་ཚུ་ ཕར་ཚུར་སྤོ་བཤུད་འབད་དགོཔ་ཡང་མེད་ཟེར་ཨིནམ་ད་ འབྲུག་དང་ ཇའི་སྒང་གཉིས་ཆ་ར་ལས་ འགོ་དཔོན་ཚུ་གིས་ སླབ་མིའི་ནང་ མི་ཚུ་ ཚ་གྱང་ལང་མི་དགོ་ཟེར་ཨིན་པས།
བཀའ་ཁྲིམས་ལས་ཁུངས་ཀྱི་མདོ་ཆེན་ བཀྲིས་དཔལ་འབྱོར་གྱིས་ སླབ་མིའི་ནང་ འབྲུག་གི་ཁ་ཐུག་ལས་ རྒྱ་གར་གྱི་ འབྲེལ་ཡོད་འགོ་དཔོན་ཚུ་དང་ འབྲེལ་བ་འཐབ་བཞིན་དུ་ཡོདཔ་ལས་ ཚ་གྱང་ལང་དགོཔ་མེདཔ་སྦེ་ སླབ་དེས་ཟེར་ཨིན་པས།
འབྲུག་མི་ཚུ་ལུ་ ཚ་གྱང་ལང་མི་དེ་ཡང་ མི་སྡེའི་བརྡ་བརྒྱུད་ནང་ལས་ཕར་ ངོ་རྒོལ་འགྲེམས་སྟོན་འབད་ནི་གི་ ལས་འཆར་ཡོད་པའི་སྐོར་ བཀོད་ནི་དེ་གིས་ཨིནམ་ད་ ཇའི་སྒང་གི་ ཁྲིམས་སྲུང་འགག་སྡེའི་ འགོ་དཔོན་ཚུ་གིས་འབད་བ་ཅིན་ དེ་ཚུ་ མི་བདེན་ཟེར་ཨིན་པས།
ད་རེས་ནངས་པར་ ཇའི་སྒང་ས་མཚམས་ནང་ལས་ཕར་སྡོད་མི་ འབྲུག་མི་༥,༠༠༠ དེ་ཅིག་ ཡོདཔ་ཨིན་པའི་གནས་ཚུལ།
About admin
Previous ཇ་པཱན་ལས་ འབྲུག་ལུ་ དངུལ་ཀྲམ་ས་ཡ་༣༦༨ གནས་པའི་འཕྲུལ་ཆས་གྲོགས་རམ།
Next སློབ་དཔོན་གྱི་དཀའ་ངལ་སེལ་དགོཔ།
Related Articles
ཆེད་དུ་བཀོད་པའི་ ཞི་གཡོགཔ་དང་ མི་མང་ལས་གཡོགཔ་ཚུ་གིས་ བརྒྱུད་འབྲེལ་འཐུས་ མི་འཐོབ་ནི།
December 3, 2022
སློབ་གྲྭའི་དབུ་འཛིན་ཚུ་ གནས་སོར་གཏང་ནིའི་དོན་ལུ་ འཆར་དངུལ་མེདཔ།
December 3, 2022
ང་བཅས་ཀྱིས་ རྣམ་དག་ཅན་གྱི་ སྲིད་ཚོགས་ཅིག་སྦེ་འཐོན་འོང་།
December 3, 2022
Check Also
རང་འབྱུང་ལུ་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་ གནང་པའི་བསྒང་ཡོདཔ།
༉ བཀྲིས་སྒང་ རང་འབྱུང་འོད་གསལ་ཆོས་གླིང་དགོན་པ་ལུ་ གདུང་སྲས་ དགའ་རབ་རིན་པོ་ཆེ་མཆོག་གིས་ ཁྲག་འཐུང་བདུད་འཇོམས་གླིང་པའི་ གསུང་འབུམ་ལྗགས་ལུང་གནང་སར་ ཤར་ཕྱོགས་རྫོང་ཁག་དང་ ས་གནས་སོ་སོ་ལས་ དད་ཅན་སྐྱ་སེར་ཕོ་མོ་༡༠,༠༠༠ ལྷགཔ་ཅིག་འཛོམས་ནུག། གསུང་འབུམ་པོ་ཏི་༢༡ འབད་མིའི་ལྗགས་ལུང་དེ་ ཉིན་བསྟར་བཞིན་དུ་ དྲོ་པ་ཆུ་ཚོད་༨ …
Leave a Reply Cancel reply
Your email address will not be published. Required fields are marked *
Comment
Name *
Email *
Website
Save my name, email, and website in this browser for the next time I comment.
ཀོ་རོ་ན་བའེ་རཱསི་༼COVID-19༽ ཐོབ་མི་༢,༥༩༦ ལུ་ཡར་སེང་།
༉ རྒྱལ་ཁབ་ནང་ ནད་ཡམས་ཀོ་བིཌ་-༡༩ ཐོབ་མི་གསརཔ་མ་ཐོན་པར་ བདུན་ཕྲག་དག་པ་ཅིག་ ཡར་སོཔ་ཨིན་པས།
ད་ལྟོ་ ཀོ་བིཌ་-༡༩ ཐོབ་མིའི་ གྱངས་ཁ་༢,༥༩༦ ༼ཕོ་༡,༥༩༢ མོ་༡,༠༠༤༽ལུ་ར་ ཚད་འཛིན་འབད་ཚུགས་ཏེ་ཡོདཔ་ད་ ནདཔ་དེ་ཚུ་གི་གྲས་ལས་༢,༥༨༥ ༼ཕོ་༡,༥༨༥ མོ་༡,༠༠༠༽ དྲག་ཡོདཔ་བཞིན་དུ་ ད་ཚུན་གྱི་བར་ན་ ནད་ཡམས་ལུ་བརྟེན་ ཕོ་སྐྱེས་༢ དང་ ཨམ་སྲུ་༡ ལུ་ ཤི་རྐྱེན་བྱུང་ནུག།
ད་ལྟོ་ རྐྱང་གནས་ཟུར་བཞག་ནད་ཁང་ནང་ ནདཔ་༨ མ་གཏོགས་མེད་མི་དེ་ཡང་ ཕོ་༥ དང་ མོ་༣ ཨིན་པའི་གནས་ཚུལ།
གཟའ་སྐར་འཕྲོད་སྦྱོར་བཟང་ངན།
ལྕགས་གླང་ཟླ་༨ པའི་ཚེས་༡༥ སྤྱི་ལོ་༢༠༢༡ ཟླ་༩ པའི་ཚེས་༢༠ ལུ།
རེས་གཟའ་མིག་དམར། སྐར་མ་མོན་དྲུ། ཉིནམ་ལྕགས་ཁྱི། རྟེན་འབྲེལ་སྐྱེ་བ། འཕྲོད་སྦྱོར་ས་མེ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ ལོ་བསྟར་དུས་ཀྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ ཡིག་ཚང་རྩིས་སྤྲོད་ལེན་འབད་ནི་ གཉེན་རྐྱབ་ནི་དང་ རྟེན་འབྲེལ་བརྩི་ནི་ ཁྱིམ་གསར་ནང་འཛུལ་ནི་ ཚོང་ལཱ་གསརཔ་འགོ་བཙུགས་ནི་ དམག་དཔོན་གསརཔ་བསྐོས་ནི་དང་ དམག་སྦྱོང་འགོ་བཙུགས་ནི་ ས་ཐག་རིང་སར་འགྲོ་འགྲུལ་འབད་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་སྔ་མ་ སྤྱི་ལོ་༢༠༢༡ ཟླ་༩ པའི་ཚེས་༢༢ ལུ།
རེས་གཟའ་ཕུར་བུ། སྐར་མ་ཁྲུམས་སྨད། ཉིནམ་ཤིང་བྱི། རྟེན་འབྲེལ་སྲིད་པ། འཕྲོད་སྦྱོར་ཆུ་རླུང་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་ངནམ་ལས་ དུས་རྒྱུན་གྱི་གསོལ་མཆོད་ཕུལ་ནི་ཚུ་རྐྱངམ་གཅིག་མ་གཏོགས།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།
ལྕགས་གླང་ཟླ་༨ པའི་ཚེས་༡༧ ལྷག་པའི་ཤུལ་མ་ སྤྱི་ལོ་༢༠༢༡ ཟླ་༩ པའི་ཚེས་༢༣ལུ།
རེས་གཟའ་པ་སངས། སྐར་མ་ནམ་གྲུ། ཉིནམ་མེ་གླང་། རྟེན་འབྲེལ་ཚོར་བ། འཕྲོད་སྦྱོར་ས་ཆུ་ཕྲད་པ།
འབད་བཏུབ། ཉིནམ་འདི་ཁར་ གཟའ་སྐར་འཕྲོད་སྦྱོར་བཟངམ་ལས་ ལྷ་སྲུང་གསོལ་ནི་དང་ ཕྱྭ་འགུགས་རྐྱབ་ནི་ གོ་གནས་གསརཔ་བསྐོས་ནི་དང་ ཡིག་ཚང་རྩིས་སྤྲོད་ལེན་འབད་ནི་ རིག་གནས་ཡིག་རྩིས་ལྷབ་ནི་ སྡོད་གནས་སྤོ་ནི་ ཚོང་ལཱ་གསརཔ་འགོ་བཙུགས་ནི་ ཁྱིམ་གསར་ནང་འཛུལ་ནི་ གོང་མའི་ཞབས་སར་བཅར་ནི་ ལེགས་པའི་བསྟུན་གྲོས་འབད་ནི་ ཀླུ་ཐེབས་ཡོད་པས། ཀླུ་བསངས་དང་ ཀླུ་ཆོག་ཀླུ་གཏོར་བཏང་ནི་ ཀླུའི་བུམ་གཏེར་བཙུགས་ནི་ ཞིང་ཁར་སོན་བཏབ་ནི་ཚུ་ ལེགས་ཤོམ་ཡོད།
འབད་མ་བཏུབ། རབ་གནས་འབད་ནི་དང་ གོ་གནས་གསརཔ་བསྐོས་ནི་ སྡོད་གནས་སྤོ་ནི་ རིག་གནས་ཡིག་རྩིས་ལྷབ་ནི་ ཡིག་ཚང་རྩིས་སྤྲོད་ལེན་འབད་ནི་ ཚོང་ལཱ་གསརཔ་འགོ་བཙུགས་ནི་ གཉེན་རྐྱབ་ནི་ ཁྱིམ་ཐོག་བཀབ་ནི་ ཁྱིམ་གསར་ནང་འཛུལ་ནི་ ས་ཞིང་དང་ རྒྱུ་ནོར་ཕྱི་ཁར་བཙོང་ནི་ཚུ་ མི་བཏུབ་པས།